Înîsîyatîfê 'Hayîya to pê esta?' bi wesîleya paştdayîşê rojnamegeranê ke semedê xeberanê xo ra ameyî tepiştene, kampanyaya mektuban daye destpêkerdene.
Înîsîyatîfî kampanya medyaya komelkîye ser o daye destpêkerdene û adresê rojnamegeran ê tepişteyan vila kerdî. Înîsîyatîf da zanayene ke Mudirê Weşanê Pêroyî yê Rojnameyê Yenî Yaşamî Mehmet Firat Çelîkî, Mudirê Karanê Nuşteyan ê Yenî Yaşamî Aydin Keser zî tede zaf rojnamegerî tepişte yê û veng da ke paştî bêro dayene rojnamegeran.
